WORK พุ่ง 4% นิวไฮรอบ 6 เดือน รับผลดี “10 Fight 10” กระแสแรงเรตติ้งกระฉูด!
WORK พุ่ง 4% นิวไฮรอบ 6 เดือน รับผลดี "10 Fight 10" กระแสแรงเรตติ้งกระฉูด! ล่าสุดอยู่ที่ 27 บาท บวก 1 บาท หรือ 3.85% มูลค่าซื้อขาย 215.32 ล้านบาท
WORK พุ่ง 4% นิวไฮรอบ 6 เดือน รับผลดี "10 Fight 10" กระแสแรงเรตติ้งกระฉูด! ล่าสุดอยู่ที่ 27 บาท บวก 1 บาท หรือ 3.85% มูลค่าซื้อขาย 215.32 ล้านบาท
3 ก.ค. 2562

ผู้สื่อข่าวรายงานว่า ราคาหุ้น บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ล่าสุด ณ เวลา 10.21 น. อยู่ที่ 27 บาท บวก 1 บาท หรือ 3.85% สูงสุดที่ 27.25 บาท ต่ำสุดที่ 26 บาท ด้วยมูลค่าซื้อขาย 215.32 ล้านบาท ทั้งนี้ ราคาหุ้น WORK ปรับตัวขึ้นสูงสุดในรอบกว่า 6 เดือน นับตั้งแต่ราคาหุ้นอยู่ที่ระดับ 75.75 บาท เมื่อวันที่ 12 ธ.ค.2561

โดย บล.เคทีบี (ประเทศไทย) ระบุในบทวิเคราะห์ แนะนำซื้อ  WORK และยังคงเลือก WORK เป็น Top pick กลุ่มมีเดีย จากผลประกอบการที่โดดเด่นกว่ากลุ่ม อีกทั้งยังชอบที่เรตติ้ง 10 Fight 10 ปรับตัวดีขึ้นอย่างต่อเนื่อง โดยเรตติ้งสัปดาห์ที่ 4 สูงสุดเป็นประวัติการณ์ตั้งแต่เปิดตัวรายการมา โดยมีสปอนเซอร์ที่สนใจและลงโฆษณาเพิ่มขึ้นจากเทปแรก
ทั้งนี้ ประเมินว่าผลประกอบการครึ่งหลังปี 2562 (โต 338%เมอื่เทียบจากปีก่อน) จากเรตติ้งที่ดีขึ้น และยังมี Upside จากรายการใหม่ที่จะเปิดตัวในครึ่งหลังปี 2562 ถึง 10 รายการ สำหรับกำไรสุทธิปี 2562 เราคงประมาณการที่ 440 ล้านบาท (โต27.4% เมื่อเทียบจากปีก่อน) ชอบที่เริ่มเห็นการ Turnaround ของ Earnings อีกทั้ง Valuation ยังน่าสนใจเมื่อเทียบกับกลุ่มผู้ประกอบการทีวีดิจิทัล